รัฐบาลไทย-ข่าวทำเนียบรัฐบาล-ผลประชุมองค์กรหลัก ศธ.
วันพฤหัสบดีที่ 7 กุมภาพันธ์ 2562
ผลประชุมองค์กรหลัก ศธ.
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุมผู้บริหารองค์กรหลัก ครั้งที่ 4/2562 เมื่อวันอังคารที่ 5 กุมภาพันธ์ 2562 ณ ห้องประชุมราชวัลลภ
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุมผู้บริหารองค์กรหลัก ครั้งที่ 4/2562 เมื่อวันอังคารที่ 5 กุมภาพันธ์ 2562ณ ห้องประชุมราชวัลลภโดยมีศาสตราจารย์ คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ, พล.อ.สุทัศน์ กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการ, นางรัตนา ศรีเหรัญ ผู้ช่วยเลขานุการรัฐมนตรีว่าการกระทรวงศึกษาธิการ ตลอดจนผู้บริหารองค์กรหลักและองค์กรในกํากับเข้าร่วมประชุม
โดยมี 3 ประเด็นหลักที่หารือครั้งนี้ คือ 1) ออกมาตรการแก้ไขปัญหาฝุ่นPM 2.5 2) ความร่วมมือสนับสนุนการเลือกตั้ง 3)การนําประชากรวัยเรียนเข้าสู่ระบบการศึกษา ผลงานใหญ่ในเวทีอาเซียน '62
ออกมาตรการแก้ไขปัญหาฝุ่นPM 2.5
นายชลํา อรรถธรรม โฆษกกระทรวงศึกษาธิการเปิดเผยภายหลังการประชุมว่า กระทรวงศึกษาธิการ (ศธ.) เดินหน้าแก้ปัญหาฝุ่นพิษขนาดเล็กไม่เกิน 2.5 ไมครอน (PM 2.5) โดยสร้างมาตรการป้องกันอย่างยั่งยืน ขณะนี้ ศธ. ได้แต่งตั้ง"คณะกรรมการศูนย์ประสานงานเฝ้าระวังและติดตามสถานการณ์ปัญหาฝุ่นละอองขนาดเล็ก PM 2.5"พร้อมกําหนดมาตรการแก้ไขปัญหาระยะเร่งด่วนและระยะยาว ดังนี้
มาตรการระยะเร่งด่วน:ให้สถานศึกษาในพื้นที่คุณภาพอากาศอยู่ในเกณฑ์มีผลกระทบต่อสุขภาพกําหนดให้นักเรียนทุกคนสวมหน้ากากอนามัยมาโรงเรียนในกรณีที่มีหน้ากากอนามัยไม่เพียงพอ สามารถประสานขอรับการสนับสนุนจากสํานักงานคณะกรรมการการอาชีวศึกษา (สอศ.) ซึ่งนักศึกษาอาชีวะอาสาได้ช่วยกันผลิต จํานวนกว่า 140,000 ชิ้น เพื่อแจกจ่ายให้กับสถานศึกษาและประชาชน ณ จุดบริการศูนย์อาชีวะอาสาลดควันลดฝุ่น ในพื้นที่กรุงเทพฯ และปริมณฑลรวมทั้งกําหนดจัดกิจกรรมทําความสะอาดสถานศึกษา (Big Cleaning Day)ในช่วงเดือนกุมภาพันธ์ 2562 ตามความเหมาะสม เพื่อลดปริมาณฝุ่นละอองในสถานศึกษา
นอกจากนี้ สอศ. ได้ผลิตเครื่องพ่นละอองน้ําจํานวน 750 ชุดพร้อมบริการติดตั้งในพื้นที่คุณภาพอากาศอยู่ในเกณฑ์มีผลกระทบต่อสุขภาพและจัดตั้งศูนย์อาชีวะอาสาลดควันลดฝุ่น (FixIt Center)กว่า 100 ศูนย์ เพื่อให้บริการประชาชนในเขตกรุงเทพฯ และปริมณฑลโดยมีแนวทางให้รถยนต์ราชการและรถยนต์ของบุคลากร ศธ. เข้ารับการตรวจสภาพรถยนต์กับศูนย์อาชีวศึกษาลดควันลดฝุ่น และติดสติ๊กเกอร์ผ่านการตรวจสอบสภาพรถ พร้อมเชื่อมโยงฐานข้อมูลของกรมการขนส่งทางบกด้วย
ทั้งนี้ ขอให้ทุกหน่วยงานและสถานศึกษาช่วยสร้างการรับรู้ความเข้าใจเกี่ยวกับฝุ่นละอองขนาดเล็ก PM 2.5 ทั้งสาเหตุ การป้องกัน การแก้ไขปัญหา และการดูแลสุขภาพส่วนบุคคล โดยให้ส่วนราชการต้นสังกัดติดตามสถานการณ์อย่างใกล้ชิด พร้อมลงพื้นที่ให้การช่วยเหลือ และบูรณาการความช่วยเหลือร่วมกับหน่วยงานที่เกี่ยวข้องอย่างเป็นรูปธรรมและขอให้ผลิตสื่อประชาสัมพันธ์รูปแบบต่าง ๆเพื่อช่วยสร้างความเข้าใจอีกทางหนึ่งด้วย อาทิ สื่อแอนิเมชั่น โดย สช., เอกสารการดูแลสุขภาพส่วนบุคคล โดย สกอ., การผลิตนวัตกรรมป้องกันและแก้ไขปัญหาฝุ่นละอองขนาดเล็ก โดย สอศ., การสร้างความเข้าใจเกี่ยวกับมาตรการป้องกันและแก้ไขปัญหาในสถานศึกษา โดย สพฐ. เป็นต้น
มาตรการระยะยาว:เริ่มจากให้ทุกส่วนราชการลดหรือหลีกเลี่ยงการจัดกิจกรรมที่มีกลุ่มคนจํานวนมากในพื้นที่กรุงเทพฯ พร้อมทั้งรณรงค์ให้ข้าราชการ ครู และบุคลากรทางการศึกษา นักเรียน นักศึกษา เดินทางโดยระบบขนส่งมวลชน แทนการใช้รถยนต์ส่วนตัว หรือวางแผนการเดินทางโดยใช้รถยนต์ร่วมกัน พร้อมกับปรับแผนปฏิบัติราชการประจําปี ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม โดยให้เน้นดูแลคุณภาพสิ่งแวดล้อมในสถานศึกษา
นอกจากนี้ ศธ.จะสร้างเครือข่ายนักเรียนนักศึกษา “ผู้พิทักษ์ภัย PM 2.5”ในสถานศึกษาตามความเหมาะสม โดยกําหนดแนวทางและบทบาทหน้าที่ของผู้พิทักษ์ภัย PM 2.5พร้อมจัดทําหน่วยการเรียนรู้เกี่ยวกับฝุ่นละอองขนาดเล็ก PM 2.5 ในทุกระดับชั้นและกําหนดมาตรฐานสิ่งแวดล้อมในสถานศึกษารวมทั้งแต่งตั้งคณะกรรมการกําหนดค่ามาตรฐานความปลอดภัยเกี่ยวกับมลพิษในสถานศึกษาเช่น อากาศ น้ํา เสียง ขยะ เป็นต้น โดยให้มีการประเมินผลเป็นประจําทุกปี นําไปสู่การเป็นสถานศึกษาปลอดภัย Safety School และส่งเสริมการผลิตพัฒนานวัตกรรมเพื่อลดมลพิษทางอากาศด้วย
ศธ.ร่วมมือสนับสนุนเลือกตั้ง ย้ําข้าราชการวางตัวเป็นกลาง
นายชลํา อรรถธรรม โฆษกกระทรวงศึกษาธิการกล่าวว่าจากการที่คณะรัฐมนตรี (ครม.) ได้มีมติเห็นชอบแนวทางปฏิบัติในการเลือกตั้งสมาชิกสภาผู้แทนราษฎรเป็นการเลือกตั้งทั่วไปเกี่ยวกับการให้ความร่วมมือช่วยเหลือและสนับสนุนการดําเนินการเลือกตั้งสมาชิกสภาผู้แทนราษฎร โดยมีใจความเกี่ยวกับข้าราชการ พนักงาน เจ้าหน้าที่และลูกจ้างในสังกัดของราชการส่วนกลาง ราชการส่วนภูมิภาค และราชการส่วนท้องถิ่น รัฐวิสาหกิจ องค์การมหาชน และหน่วยงานอื่น ๆ ของรัฐ ให้ความร่วมมือ ช่วยเหลือ และสนับสนุนการดําเนินการเลือกตั้งสมาชิกสภาผู้แทนราษฎร ตามการร้องขอจากคณะกรรมการการเลือกตั้ง ผู้อํานวยการการเลือกตั้งประจําจังหวัด หรือคณะกรรมการการเลือกตั้งประจําเขตเลือกตั้งโดยวางตัวเป็นกลางทางการเมือง
พร้อมให้การสนับสนุนสถานที่ เพื่อใช้ในการเลือกตั้งฯ และอํานวยความสะดวกในเรื่องที่เกี่ยวข้องอาทิการปิดประกาศ ที่ติดแผ่นป้ายเกี่ยวกับการเลือกตั้ง ให้เพียงพอและเท่าเทียมกันนอกจากนี้ ให้มีการสนธิกําลังระหว่างทหาร ตํารวจ พลเรือน และอาสาสมัครด้านความปลอดภัย เพื่อให้การคุ้มครองประชาชนผู้มีสิทธิเลือกตั้ง และเจ้าหน้าที่จัดการเลือกตั้งได้รับความปลอดภัย โดยเฉพาะในพื้นที่จังหวัดชายแดนภาคใต้
อย่างไรก็ตาม การดําเนินการแต่งตั้ง (โยกย้าย) ทั้งข้าราชการ พนักงาน และเจ้าหน้าที่ของรัฐทุกประเภทและทุกระดับทั้งในส่วนกลาง ส่วนภูมิภาค และส่วนท้องถิ่น ในระหว่างนี้จนถึงวันเลือกตั้งนั้น ให้พิจารณาเท่าที่จําเป็น เพื่อไม่ให้กระทบต่อการปฏิบัติหน้าที่ในการเลือกตั้ง
ทั้งนี้ รมช.ศึกษาธิการ ได้เน้นย้ําถึงการพิจารณาโยกย้ายผู้บริหารโรงเรียนสังกัดสํานักงานคณะกรรมการการศึกษาขั้นพื้นฐาน (สพฐ.) ในระยะนี้ให้เป็นไปอย่างรอบคอบ เพื่อไม่ให้กระทบกับการปฏิบัติหน้าที่สนับสนุนการเลือกตั้ง ตลอดจนได้กําชับข้าราชการทุกฝ่ายให้วางตัวเป็นกลางด้วย
การนําประชากรวัยเรียนเข้าสู่ระบบการศึกษา ผลงานใหญ่ในเวทีอาเซียน'62
นายชลํา อรรถธรรม โฆษกกระทรวงศึกษาธิการกล่าวว่า การแก้ปัญหาประชากรวัยเรียนที่อยู่นอกระบบการศึกษา เป็นผลงานที่น่าภาคภูมิใจของสํานักงานส่งเสริมการศึกษานอกระบบและการศึกษาตามอัธยาศัย (กศน.) โดยเฉพาะอย่างยิ่ง ผลสําเร็จที่เกิดขึ้นในพื้นที่จังหวัดชายแดนภาคใต้ ด้วยการดําเนินการสํารวจและร่วมมือกับเครือข่าย ลงพื้นที่เคาะประตูบ้าน เพื่อช่วยเหลือนํานักเรียนกลับเข้าสู่ระบบซึ่งในพื้นที่ภาคใต้ชายแดนสามารถช่วยเหลือประชากรวัยเรียนกลับเข้าระบบได้ถึงร้อยละ 85
ดังนั้น จะมีการขยายผลให้ครอบคลุมทุกพื้นที่ทั่วประเทศโดยร่วมกับภาคีเครือข่ายจากกระทรวงมหาดไทย กระทรวงสาธารณสุข กระทรวงเกษตรและสหกรณ์ กระทรวงดิจิทัลเพื่อเศรษฐกิจและสังคม กระทรวงการพัฒนาสังคมและความมั่นคงของมนุษย์ เป็นต้น เพื่อประสานงานช่วยเหลือให้ประชากรวัยเรียน อายุ 3-18 ปี ที่อยู่นอกระบบการศึกษา จํานวนประมาณ 1,700,000 คน กลับเข้ามาในระบบการศึกษามากขึ้น ด้วยรูปแบบการทํางานในจังหวัดชายแดนภาคใต้ที่ประสบความสําเร็จในการดําเนินงานอย่างมาก
อย่างไรก็ตาม การช่วยเหลือประชากรวัยเรียนที่อยู่นอกระบบการศึกษา ให้ได้รับการศึกษาในรูปแบบต่าง ๆ ให้มากที่สุดถือว่าเป็นเรื่องที่มีความสําคัญ และสอดคล้องกับปฏิญญาอาเซียนว่าด้วยการเสริมสร้างความเข้มแข็งด้านการศึกษาให้แก่เด็กและเยาวชนที่ตกหล่น ซึ่งเป็นบทบาทของผู้นําด้านการศึกษาในเวทีประชาคมอาเซียน
ในโอกาสที่ประเทศไทยเป็นประธานอาเซียนในปี 2562 "การนําเด็กเข้าสู่ระบบการศึกษา"จึงเป็นงานสําคัญของ ศธ. ที่จะสร้างความโดดเด่นในเวทีอาเซียนดังเช่นที่นายอิชิโร มิยาซาวา ผู้แทนองค์การ UNESCO ได้แสดงความชื่นชมว่า ประเทศไทยเป็นผู้นําภูมิภาคอาเซียนในการดําเนินการแก้ไขปัญหาเรื่องนี้อย่างจริงจัง เริ่มจากพื้นที่จังหวัดชายแดนภาคใต้ พร้อมขยายผลดึงเด็กที่อยู่นอกระบบการศึกษาทั่วประเทศ ให้กลับเข้าสู่ระบบได้มากที่สุด ภายใต้หลักการ “เราจะไม่ทิ้งใครไว้ข้างหลัง”
Written byปารัชญ์ ไชยเวช, อรพรรณ ฤทธิ์มั่น
Photo Creditอิทธิพล รุ่งก่อน, อานนท์ วิชานนท์, กิตติกร แซ่หมู่
Rewriterนวรัตน์ รามสูต
Editor/Graphicบัลลังก์ โรหิตเสถียร